ddrg/super_eurlex huggingface dataset:
A Bizottság 331/1999/EK rendelete

(1999. február 12.)

a szarvasmarhafélék azonosítására és törzskönyvezésére szolgáló rendszer keretében alkalmazott marhalevelek tekintetében a 2629/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó Szerződésre,

tekintettel a szarvasmarhafélék azonosítási és nyilvántartási rendszerének létrehozásáról valamint a marhahús és marhahúskészítmények címkézéséről szóló, 1997. április 21-i 820/97/EK tanácsi rendeletre [1] és különösen annak 10. cikkének b) pontjára,

mivel a legutóbb a 2194/98/EK rendelettel [2] módosított 2629/97/EK bizottsági rendelet [3] a szarvasmarhafélék azonosítási és nyilvántartási rendszerének részét képező füljelzők, állomány-nyilvántartások és marhalevelek tekintetében részletes szabályokat állapít meg;

mivel helyénvaló figyelembe venni a tagállamok által jelzett nehézségeket az 1998. január 1-je előtt született szarvasmarhaféléket kísérő marhalevelekre vonatkozóan előírt adatok tekintetében;

mivel helyénvaló választhatóvá tenni egyes adatoknak az 1998. január 1-je előtt született szarvasmarhaféléket kísérő marhaleveleken történő feltüntetését; mivel ezen eltérés nem kérdőjelezheti meg azon kötelezettséget, hogy ezen adatokat egy tagállam területén született szarvasmarhafélék marhalevelein feltüntessék, amennyiben annak nemzeti szabályai ilyen követelményt írnak elő;

mivel a 2629/97/EK rendeletet megfelelően módosítani kell;

mivel az e rendeletben előírt intézkedések összhangban vannak az Európai Mezőgazdasági Orientációs és Garanciaalap Bizottságának véleményével,

ELFOGADTA EZT A RENDELETET:

1. cikk

A 2629/97/EK rendelet 6. cikke a következő (4) bekezdéssel egészül ki:

"(4) Az (1) bekezdés a) pontjától való eltéréssel a 64/432/EGK irányelv 14. cikke (3) bekezdése C. pontja 1. alpontjának második és ötödik francia bekezdésében előírt adatokat nem kötelező feltüntetni az 1998. január 1-je előtt született szarvasmarhafélék marhalevelein. Az e bekezdésben előírt eltérés azon kötelezettség sérelme nélkül lép hatályba, amely olyan tagállam területén született szarvasmarhafélék marhaleveleire vonatkozó fenti adatok feltüntetését érinti, amelynek nemzeti szabályai ilyen követelményt írnak elő. A tagállamok közlik egymással és a Bizottsággal az e bekezdésben említett adatokkal kapcsolatban alkalmazott szabályokat."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. február 12-én.

a Bizottság részéről

Franz Fischler

a Bizottság tagja

[1] HL L 117., 1997.5.7., 1. o.

[2] HL L 276., 1998.10.13., 4. o.

[3] HL L 354., 1997.12.30., 19. o.

--------------------------------------------------
A Bizottság 547/1999/EK rendelete

(1999. március 12.)

az egyes árucikkeknek a Kombinált Nómenklatúra szerinti besorolásáról szóló 2802/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2261/98/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az egyes árucikkeknek a Kombinált Nómenklatúra szerinti besorolásáról szóló, 1995. december 5–i 2802/95/EK bizottsági rendelet [3] melléklete az egyes számú terméket az italok áruosztályába tette, figyelmen kívül hagyva annak különleges terápiás és profilaktikus tulajdonságait a vashiányos vérszegénység egyes típusainak kezelésére; mivel szükség van e termék osztályozásának módosítására, amelyet gyógyszernek kell tekinteni;

mivel az e rendeletben előírt intézkedések összhangban vannak a Vámkódexbizottság véleményével,

ELFOGADTA EZT A RENDELETET:

1. cikk

A 2802/95/EK bizottsági rendelet mellékletében az 1. pontban szereplő termék besorolásának helyébe az e rendelet melléklete szerinti besorolás lép.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. március 12-én.

a Bizottság részéről

Mario Monti

a Bizottság tagja

[1] HL L 292., 1998.10.30., 1. o.

[2] HL L 256., 1987.9.7., 1. o.

[3] HL L 291., 1995.12.6., 5. o.

--------------------------------------------------

MELLÉKLET

Árumegnevezése | KN-kód szerinti besorolás | Indoklás |

(1) | (2) | (3) |

Borostyánszínű szirup a vashiányos vérszegénység egyes típusainak kezelésére. Összetétele (100 g-onként) az alábbi: nátrium-feredetát: 4,13 gszorbit: 24 gglicerin: 13 gcitromsav: 0,1 g95o-os etilalkohol: 0,09 garomaanyag: 0,01 gpropil-parahidroxi-benzoát: 0,01 gmetil-parahidroxi-benzoát: 0,08 gvíz: elegendő mennyiség | 30049019 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 3004, a 300490 és a 30049019 KN-kód megfogalmazása határozza meg. A terméket gyógyszernek kell tekinteni összetétele és terápiás célú használata miatt. |

[1] A nátrium-feredetát egy oldódó vasvegyület, amely kristályos nátrium etilén-diamin tetraacetátot tartalmaz.

--------------------------------------------------
A Bizottság 590/99/EK rendelete

(1999. március 18.)

a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1068/97/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 17. cikke (2) bekezdésére,

mivel a 2081/92/EGK rendelet 17. cikke szerint a tagállamok által közölt egyes elnevezésekre vonatkozóan kiegészítő adatokat igényeltek annak biztosítása érdekében, hogy ezek megfeleljenek az említett rendelet 2. és 4. cikkének; mivel ezek a kiegészítő adatok igazolják, hogy az elnevezések megfelelnek az említett cikkeknek; mivel ebből kifolyólag ezeket nyilvántartásba kell venni, és a legutóbb a 83/1999/EK rendelettel [3] módosított 1107/96/EK bizottsági rendelet [4] mellékletét ki kell egészíteni velük;

mivel a három új tagállam csatlakozását követően a 2081/92/EGK tanácsi rendelet 17. cikkében előírt hat hónapos határidő a csatlakozásuk napján kezdődik; mivel az említett tagállamok által közölt elnevezések közül néhány megfelel e rendelet 2. és 4. cikkének, és ezért nyilvántartásba kell venni azokat;

mivel az e rendeletben előírt intézkedések összhangban vannak a Földrajzi Jelzések és Eredetmegjelölések Szabályozási Bizottsága véleményével,

ELFOGADTA EZT A RENDELETET:

1. cikk

Az 1107/96/EK rendelet melléklete az e rendelet mellékletében szereplő elnevezésekkel egészül ki.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. március 18-án.

a Bizottság részéről

Franz Fischler

a Bizottság tagja

[1] HL L 156., 1997.6.13., 10. o.

[2] HL L 208., 1992.7.24., 1. o.

[3] HL L 8., 1999.1.14., 17. o.

[4] HL L 148., 1996.6.21., 1. o.

--------------------------------------------------

MELLÉKLET

A. A SZERZŐDÉS II. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Friss hús és belsőség

OLASZORSZÁG

- Cotechino Modena (OFJ)

- Zampone Modena (OFJ)

Gyümölcs-, zöldség- és gabonafélék

NÉMETORSZÁG

- Spreewälder Gurken (OFJ)

- Spreewälder Meerrettich (OFJ)

--------------------------------------------------
A Bizottság 728/1999/EK Rendelete

(1999. április 7.)

a Balti-tengeren, valamint a Skagerrak és a Kattegat területén halászati tevékenységet folytató közösségi halászhajókra vonatkozó bejelentési időszaknak a 2847/93/EGK tanácsi rendelet 7. cikkének (3) bekezdése értelmében történő megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2846/98/EK rendelettel [1] módosított, a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre [2] és különösen annak 7. cikke (3) bekezdésére,

mivel a 2847/93/EGK rendelet 7. cikkének (1) bekezdése értelmében a közösségi halászhajó parancsnoka, amely igénybe kívánja venni a lobogója szerinti tagállamtól eltérő tagállam kirakodóhelyeit, és az illető tagállam nem rendelkezik kijelölt kikötői rendszerrel, legalább négy órával a hajó kikötése előtt köteles tájékoztatni a tagállam illetékes hatóságait a kirakodóhelyről vagy -helyekről, a megérkezés várható időpontjáról, valamint a kirakodni szándékozott mennyiségről fajonként;

mivel a fent említett rendelet 7. cikkének (3) bekezdése értelmében a Bizottság többek között a halászterületek, a kirakodóhelyek és a hajók bejegyzése vagy lajstromozása szerinti kikötők közötti távolságok figyelembevételével ettől eltérő bejelentési időtartamot is megállapíthat;

mivel a halászterületek, a kirakodóhelyek és a szóban forgó hajók bejegyzése vagy lajstromozása szerinti kikötők közötti távolságok a Balti-tenger, a Skagerrak és a Kattegat területén halászati tevékenységet végző és a kifogott halmennyiséget bizonyos tagállamok kikötőiben kirakodni szándékozó hajók esetében indokolttá teszik egy rövidebb bejelentési határidő alkalmazását;

mivel az e rendeletben előírt intézkedések összhangban vannak a Halászati és Akvakultúraágazati Irányítóbizottság véleményével,

ELFOGADTA EZT A RENDELETET:

1. cikk

A 2847/93/EGK rendelet 7. cikkének (1) bekezdése ellenére a Balti-tenger, a Skagerrak és a Kattegat területén halászati tevékenységet folytató, és a kifogott halmennyiséget Dánia, Németország, Svédország vagy Finnország kikötőiben kirakodni szándékozó közösségi hajó parancsnoka számára a bejelentési időtartam nem lehet rövidebb két óránál.

2. cikk

Ez a rendelet az Európai Közösség Hivatalos Lapjában való kihirdetését követő hetedik napon lép hatályba.

A rendeletet 1999. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. április 7-én.

a Bizottság részéről

Emma Bonino

a Bizottság tagja

[1] HL L 358., 1998.12.31., 5. o.

[2] HL L 261., 1993.10.20., 1. o.

--------------------------------------------------
A Bizottság 921/1999/EK rendelete

(1999. április 30.)

a piacról kivont gyümölcs- és zöldségfélék koszovói menekülteknek való kiosztását célzó különleges intézkedésekről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 857/1999/EK rendelettel [1] módosított, a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [2] és különösen annak 30. cikkének (7) bekezdésére,

(1) mivel a legutóbb a 729/1999/EK rendelettel [3] módosított 659/97/EK bizottsági rendelet [4] megállapítja a 2200/96/EK rendelet részletes alkalmazási szabályait a gyümölcs- és zöldségágazatban az intervenciós szabályok végrehajtása és különösen a piacról kivont termékeknek a Közösségen kívüli, humanitárius segélyként történő ingyenes kiosztása tekintetében;

(2) mivel az említett rendelet 14. cikkének (3) bekezdése és 16. cikkének (2) bekezdése számos feltételt állapít meg, és a Közösségen kívüli valamennyi ingyenes kiosztási műveletet megelőzően bizottsági határozatot ír elő;

(3) mivel közismert a koszovói válság áldozatainak és az őket befogadó családoknak történő élelmiszersegély-juttatás sürgető szükségessége;

(4) mivel az említettek segélyezésének megkönnyítése érdekében a 659/97/EK rendelet 14. cikke (3) bekezdésének és 16. cikke (2) bekezdésének egyes rendelkezéseitől további intézkedésig el kell térni;

(5) mivel ki kell jelölni azon területeket, amelyekre az ezen eltérés vonatkozik;

(6) mivel az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 659/97/EK rendelet 14. cikkének (3) bekezdését és 16. cikkének (2) bekezdését nem lehet alkalmazni a koszovói menekültek és befogadó családjaik részére a Jugoszláv Szövetségi Köztársaság (Szerbia és Montenegró), Albánia, Macedónia Volt Jugoszláv Köztársaság, Bosznia és Hercegovina, Bulgária és Románia területén végrehajtott ingyenes kiosztási műveletekre.

E műveletek tekintetében a tagállamok a Bizottság részére megküldik a következőket:

- minden hónap első munkanapján a 659/97/EK rendelet VI. mellékletében megállapított tájékoztatás az elvégzett műveletekről,

- a Felesleg Elosztásával Foglalkozó FAO-albizottság részére küldött jelentés másolata.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. április 30-án.

a Bizottság részéről

Franz Fischler

a Bizottság tagja

[1] HL L 108., 1999.4.27., 7. o.

[2] HL L 297., 1996.11.21., 1. o.

[3] HL L 93., 1999.4.8., 11. o.

[4] HL L 100., 1997.4.17., 22. o.

--------------------------------------------------
A Bizottság 999/1999/EK rendelete

(1999. május 11.)

a piaci forgalomból való kivonását követően ingyenesen elosztott gyümölcs és zöldség fuvarozási költségeire vonatkozó meghatározó ügyleti tény tekintetében a 293/98/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az euró agromonetáris rendszerének létrehozásáról szóló, 1998. december 15-i 2799/98/EK tanácsi rendeletre [1] és különösen annak 3. cikke (2) bekezdésére,

(1) mivel a legutóbb az 519/1999/EK rendelettel [2] módosított 293/98/EK bizottsági rendelet [3] meghatározta a gyümölcs- és zöldségágazatban, illetve a feldolgozott gyümölcs- és zöldségtermékek ágazatában alkalmazandó meghatározó ügyleti tényeket;

(2) mivel a legutóbb a 729/1999/EK rendelettel [4] módosított, a gyümölcs- és zöldségágazat intervenciós rendszerének tekintetében a 2200/96/EK tanácsi rendelet végrehajtására vonatkozó részletes szabályok megállapításáról szóló, 1997. április 16-i 659/97/EK bizottsági rendelet [5] 15. cikke és V. melléklete meghatározza a piaci forgalomból való kivonásukat követően ingyenesen elosztott termékek fuvarozásához nyújtott támogatást; mivel a tapasztalat azt mutatja, hogy azokban az érintett tagállamokban, amelyek nem részei az euróövezetnek, a szállítást az esetek többségében azok a termelői szervezetek végzik, amelyek a szóban forgó termékeket kivonták a piaci forgalomból; mivel a fuvarozásra és az ehhez kapcsolódó piaci forgalomból való kivonásra az esetek többségében egyidejűleg vagy néhány napon belül kerül sor; mivel az ügyintézés egyszerűsítése érdekében ezért a 2799/98/EK rendelet 3. cikkének (2) bekezdése értelmében és az euró agromonetáris rendszerének a mezőgazdasági ágazatban való alkalmazására vonatkozó részletes szabályok megállapításáról szóló, 1998. december 22-i 2808/98/EK bizottsági rendelet [6] 4. cikkének (2) bekezdésétől eltérően, ennél a két tevékenységnél egységes átváltási árfolyamot kell alkalmazni;

(3) mivel az e rendeletben előírt intézkedések összhangban állnak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 293/98/EK rendelet 3. cikkének (2) bekezdése helyébe a következő szöveg lép:

"(2) A 659/97/EK rendelet 15. cikkének (1) bekezdésében említett, illetve a rendelet V. mellékletének 1. pontjában megállapított átalányösszegekre alkalmazandó átváltási árfolyam az e cikk (1) bekezdésével összhangban meghatározott mezőgazdasági átváltási árfolyam."

2. cikk

Ez a rendelet 1999. június 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. május 11-én.

a Bizottság részéről

Franz Fischler

a Bizottság tagja

[1] HL L 349., 1998.12.24., 1. o.

[2] HL L 61., 1999.3.10., 27. o.

[3] HL L 30., 1998.2.4., 16. o.

[4] HL L 93., 1999.4.8., 11. o.

[5] HL L 100., 1997.4.17., 22. o.

[6] HL L 349., 1998.12.24., 36. o.

--------------------------------------------------
A Bizottság 1645/1999/EK rendelete

(1999. július 27.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1068/97/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

(1) mivel Franciaország a 2081/92/EGK rendelet 5. cikkével összhangban továbbította a Bizottságnak több név földrajzi jelzésként vagy eredetmegjelölésként való bejegyzésére vonatkozó két kérelmét;

(2) mivel a 2081/92/EGK rendelet 6. cikkének (1) bekezdésével összhangban megállapításra került, hogy a kérelmek megfelelnek a rendeletben foglalt valamennyi előírásnak, különösen abban a tekintetben, hogy tartalmazzák a rendelet 4. cikkében előírt valamennyi adatot;

(3) mivel az e rendelet mellékletében található neveknek az Európai Közösségek Hivatalos Lapjában való kihirdetését követően [3] a 2081/92/EGK rendelet 7. cikke értelmében nem érkezett tiltakozás a Bizottsághoz;

(4) mivel következésképpen ezeket a neveket be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal azok földrajzi jelzésként, illetve eredetmegjelölésként a Közösség egész területén oltalmat élveznek;

(5) mivel e rendelet melléklete kiegészíti a legutóbb a 872/1999/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK bizottsági rendelet melléklete az e rendelet mellékletében szereplő nevekkel egészül ki, és azokat be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló földrajzi jelzéseket (OFJ), illetve mint oltalom alatt álló eredetmegjelöléseket (OEM).

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. július 27-én.

a Bizottság részéről

Franz Fischler

a Bizottság tagja

[1] HL L 156., 1997.6.13., 10. o.

[2] HL L 208., 1992.7.24., 1. o.

[3] HL C 387., 1998.12.12., 22. o.; HL C 343., 1998.11.11., 7. o.

[4] HL L 110., 1999.4.28., 4. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Gyümölcs, zöldség- és gabonafélék

FRANCIAORSZÁG

Mâche nantaise (OFJ)

Coco de Paimpol (OEM)

--------------------------------------------------
A Tanács 2704/1999/EK rendelete

(1999. december 14.)

az egyes szántóföldi növények termelői számára támogatási rendszer létrehozásáról szóló 1251/1999/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel:

(1) Az 1251/1999/EK tanácsi rendelet [4] 6. cikkének (3) bekezdése előírja, hogy – amennyiben eredményes ellenőrzési rendszereket alkalmaznak – a pihentetett terület felhasználható elsődlegesen nem emberi vagy állati fogyasztásra szánt termékek Közösségen belüli előállítására szolgáló alapanyagok termelésére.

(2) A GATT keretében az Európai Gazdasági Közösség és az Amerikai Egyesült Államok között az egyes olajnövényekre vonatkozó egyetértési memorandum 7. pontjának való megfelelés biztosítása érdekében rendelkezni kell a megtermelhető és takarmány-, illetve élelmiszercélra hasznosítható melléktermékek mennyisége csökkentésének lehetőségéről, ha máskülönben az ilyen melléktermékek összmennyisége szójadara egyenértékben kifejezve meghaladná az évenkénti 1 millió tonnát.

(3) Ezért az 1251/1999/EK rendeletet módosítani szükséges,

ELFOGADTA EZT A RENDELETET:

1. cikk

Az 1251/1999/EK rendelet 6. cikkének (3) bekezdése a következő albekezdéssel egészül ki:

"Ha a termelőkkel kötött szerződésekben lefektetett előzetes mennyiségek alapján az első albekezdés szerint a pihentetett területen folytatott olajnövény-termesztés eredményeképpen a takarmány- vagy élelmiszercélú hasznosításra szánt melléktermékek várhatóan rendelkezésre álló mennyisége szójadara egyenértékekben kifejezve meghaladja az évenkénti 1 millió tonnát, a mennyiség 1 millió tonnára való korlátozása érdekében lecsökkentik azoknak az egyes szerződésekben lefektetett mennyiségeknek az összegét, amelyek takarmány- vagy élelmiszercélokra hasznosíthatók."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. december 14-én.

a Tanács részéről

az elnök

K. Hemilä

[1] HL C 12., 1996.1.17., 11. o.

[2] HL C 141., 1996.5.13., 277. o.

[3] HL C 97., 1996.4.1., 30. o.

[4] HL L 160., 1999.6.26., 1. o.

--------------------------------------------------